Пагошча

Паго́шча — возера ў Браслаўскім раёне Віцебскай вобласьці. Знаходзіцца за 12 км на паўднёвы ўсход ад Браслава каля вёскі Пагошча. Належыць да групы Браслаўскіх азёр. Пагошча знаходзіцца ў басэйне ракі Друйка. Плошча возера складае 1,23 км². Найбольшая глыбіня возера складае — 2,7 м. Даўжыня возера — 1,9 км, найбольшая шырыня — 1,1 км. Даўжыня берагавой лініі — 5,74 км. Аб’ём вады ў возеры складае млн 1,9 м³, плошча вадазбору возера — 40,7 км². Схілы катлавіны возера маюць вышыню да 5 мэтраў, знаходзяцца пад хмызьняком ці пашай. На ўсходзе схілы парослыя хваёвым лесам. Берагі возера нізкія, на поўдні і захадзе — забалочаныя, парослыя хмызьняком. Дно возера плоскае, сапрапелістае. Уздоўж берагоў дно пяшчанае. Прыбярэжная расьліннасьць пашыраная да глыбіні 1,2—1,7 мэтра. У Пагошчу ўпадаюць ручаі з азёр Бяржонка і Опса, з возера выцякае ручай у раку Акунёўка. Літаратура Блакітная кніга Беларусі: энцыкл / Рэдкал.: Н. А. Дзісько, М. М. Курловіч, Я. В. Малашэвіч і інш.; Маст. В. Г. Загародні. — Мн.: БелЭн, 1994. — 415 с. — ISBN 5-85700-133-1